Paterna distingeix amb la Insígnia d'Or a Miguel Colás , la Banda de Tambors i Cornetes de La Coma i al Cos Nacional de Policia
04/10/2018

# Paterna distingeix amb la Insígnia d'Or a Miguel Colás , la Banda de Tambors i Cornetes de La Coma i al Cos Nacional de Policia

[![Paterna distingeix amb la Insígnia d'Or a Miguel Colás , la Banda de Tambors i Cornetes de La Coma i al Cos Nacional de Policia  ](/images/noticias/recurso/ayuntamiento4.jpg)](/images/noticias/recurso/ayuntamiento4.jpg)

04.10.2018

L'acte de Lliurament de les Insígnies tindrà lloc el dissabte 6 d'octubre, a les 19 hores, en el Gran Teatre

Amb motiu del Dia de la Comunitat Valenciana, l'Ajuntament de Paterna ha concedit les Insígnies d'Or de la Vila a diferents personalitats i entitats del municipi com a reconeixement a la seua labor i dedicació a la societat paternera.

Enguany, els màxims reconeixements de la Vila de Paterna han recaigut en el Cos Nacional de Policia de Paterna, la Banda de Tambors i Cornetes “Nostra Senyora de Redemptor” de la Coma i el expolític i activista per la memòria històrica, Miguel Colás Monterde.

Per la seua part el Premi al Mèrit Lingüístic se li atorgarà a L’Associació Cultural El Testar de Paterna, per la seua activa defensa de la nostra llengua valenciana i patrimoni municipal.

L'alcalde de Paterna, Juan Antonio Sagredo, serà l'encarregat d'entregar el dissabte 6 d'octubre, les insígnies i el diploma acreditatiu als guardonats d'enguany, en una gala que se celebrarà a les 19 hores en Gran Teatre Antonio Ferrandis.

Tal com ha destacat el primer edil, “_mitjançant aquest reconeixement volem posar en valor el treball dels premiats i la seua implicació per millorar la qualitat de vida dels ciutadans, un esforç que es tradueix en una societat millor per a tots els paterners i paterneres_”.

**Miguel Colás Monterde**, és exregidor de l'Ajuntament i activista per la memòria històrica. La seua carrera política es va iniciar en 1979, quan va concórrer amb el partit comunista en les primeres eleccions municipals democràtiques i on va ser triat regidor de Serveis Socials. Des del seu càrrec va donar veu al moviment veïnal, va modernitzar les infraestructures del municipi i va millorar els serveis que es prestaven als ciutadans. És excel·lent la seua lluita per la recuperació de la memòria històrica, ajudant desenes de persones a trobar informació sobre familiars desapareguts.

**La Banda de Tambors i Cornetes “Nostra Senyora de Redemptor” de la Coma**, es va crear en 1989 i durant les seues tres dècades d'existència ha participat en innombrables activitats de caràcter festiu, social i cultural, tant en el Paterna com en resta de la península, portant sempre el barri de la Coma per bandera. Des dels seus inicis ha treballat per la integració social dels joves del barri a través de nombroses tasques dirigides a ells, com la creació d'una escola de música o la realització de tallers de música.

Finalment, el **Cos Nacional de Policia de Paterna** compleix 40 anys de dedicació als veïns i veïnes de la ciutat. Amb una profunda vocació de servei públic i de defensa dels drets i llibertats constitucionals, els seus agents són un exemple de professionalitat. Gràcies al seu treball, Paterna s'ha convertit en una de les localitats més segures i amb menys criminalitat de la Comunitat Valenciana.